CELEX: 62010CA0508
Language: ro
Date: 2012-04-26 00:00:00
Title: Cauza C-508/10: Hotărârea Curții (Camera a doua) din 26 aprilie 2012 — Comisia Europeană/Regatul Țărilor de Jos (Neîndeplinirea obligațiilor de către un stat membru — Directiva 2003/109/CE — Statutul resortisanților țărilor terțe care sunt rezidenți pe termen lung — Cerere de dobândire a statutului de rezident pe termen lung — Cerere de permis de ședere într-un al doilea stat membru formulată de un resortisant al unei țări terțe care a dobândit deja statutul de rezident pe termen lung într-un prim stat membru sau de un membru al familiei acestuia — Cuantumul taxelor impuse de autoritățile competente — Caracter disproporționat — Împiedicarea exercitării dreptului de ședere)

16.6.2012   
            
            
               RO
            
            
               Jurnalul Oficial al Uniunii Europene
            
            
               C 174/7
            
         Hotărârea Curții (Camera a doua) din 26 aprilie 2012 — Comisia Europeană/Regatul Țărilor de Jos
   (Cauza C-508/10) (1)
   
   (Neîndeplinirea obligațiilor de către un stat membru - Directiva 2003/109/CE - Statutul resortisanților țărilor terțe care sunt rezidenți pe termen lung - Cerere de dobândire a statutului de rezident pe termen lung - Cerere de permis de ședere într-un al doilea stat membru formulată de un resortisant al unei țări terțe care a dobândit deja statutul de rezident pe termen lung într-un prim stat membru sau de un membru al familiei acestuia - Cuantumul taxelor impuse de autoritățile competente - Caracter disproporționat - Împiedicarea exercitării dreptului de ședere)
   2012/C 174/09
   Limba de procedură: olandeza
   
      Părțile
   
   
      Reclamantă: Comisia Europeană (reprezentanți: M. Condou-Durande și R. Troosters, agenți)
   
      Pârât: Regatul Țărilor de Jos (reprezentanți: C.M. Wissels și J. Langer, agenți)
   
      Intervenientă în susținerea pârâtului: Republica Elenă (reprezentant: T. Papadopoulou, agent)
   
      Obiectul
   
   Neîndeplinirea obligațiilor de către un stat membru — Încălcarea Directivei 2003/109/CE a Consiliului din 25 noiembrie 2003 privind statutul resortisanților țărilor terțe care sunt rezidenți pe termen lung (JO 2004, L 16, p. 44, Ediție specială, 19/vol. 6, p. 225) — Cerere de acordare a statutului de rezident pe termen lung — Taxă de timbru — Cuantumuri prea ridicate și neechitabile — Mijloc de împiedicare a exercitării dreptului de ședere
   
      Dispozitivul
   
   
               1.
            
            
               Prin aplicarea, în privința resortisanților țărilor terțe care solicită dobândirea statutului de rezident pe termen lung în Țările de Jos și în privința celor care, după ce au dobândit acest statut într-un alt stat membru decât Regatul Țărilor de Jos, solicită exercitarea dreptului de ședere în acest stat membru, precum și în privința membrilor familiilor acestora care solicită autorizarea să îi însoțească sau să li se alăture, a unor obligații fiscale excesive și disproporționate, susceptibile să creeze un obstacol în calea exercitării drepturilor conferite de Directiva 2003/109 a Consiliului din 25 noiembrie 2003 privind statutul resortisanților țărilor terțe care sunt rezidenți pe termen lung, Regatul Țărilor de Jos nu și-a îndeplinit obligațiile care îi revin în temeiul acestei directive.
            
         
               2.
            
            
               Regatul Țărilor de Jos este obligat la plata cheltuielilor de judecată.
            
         
               3.
            
            
               Republica Elenă suportă propriile cheltuieli de judecată.
            
         
      (1)  JO C 30, 29.1.2011.